A Bizottság 2840/95/EK rendelete
(1995. december 8.)
a tojáságazat kiviteliengedély-rendszere végrehajtására vonatkozó részletes szabályok megállapításáról szóló 1371/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az Ausztria, Finnország és Svédország csatlakozási okmánya által, valamint a 3290/94/EK rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 3. cikke (2) és 8. cikke (13) bekezdésére,
mivel a legutóbb a 2522/95/EK rendelettel [3] módosított 1371/95/EK bizottsági rendelet [4] részletes szabályokat állapított meg a kiviteliengedély-rendszer végrehajtására a tojáságazatban;
mivel annak érdekében, hogy az exportőrök számára a kiviteli engedélyhez való hozzájutáshoz egyenlő esélyeket biztosítsanak, a kérelem benyújtására szerdától péntekig nyitva álló időtartamot egy nappal meg kell hosszabbítani, amennyiben ezek a napok munkaszüneti napnak számítanak a tagállamok illetékes hatóságánál;
mivel a biztosíték meghatározását annak megfelelően kell alkalmazni, hogy az figyelembe vegye az export-visszatérítések változó szintjét;
mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1371/95/EK rendelet a következőképpen módosul:
1. A 3. cikk (1) bekezdése a következő albekezdéssel egészül ki:
"Amennyiben az említett három nap munkaszüneti napnak számít a tagállam illetékes hatóságánál, a kérelmeket az ezen időszakot követő hétfőn lehet benyújtani az adott tagállamban."
2. A 4. cikk (2) bekezdésének első mondatában a "hét" szó helyébe az "időszak" szó lép.
3. A 7. cikk (1) bekezdésének bevezető szakasza helyébe a következő szöveg lép:
"(1) A tagállamnak beszámolási kötelezettsége van a Bizottság részére, minden hétfőn 13 óra előtt, vagy ha a 3. cikk (1) bekezdésének második albekezdését kell alkalmazni, 13 óra után, faxon keresztül a megelőző időszakra vonatkozóan."
4. Az I. és IV. melléklet helyébe e rendelet I. és II. melléklete lép.
5. A II. mellékletben a "szerda… péntekig…" szavakat el kell hagyni.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. december 8-án.